section_heading: Životopis
paragraph_text: Obnašao dužnost gradonačelnika Dobrote. Bio zastupnik izbornoga kotara Kotor—Perast—Herceg-Novi u Dalmatinskome saboru kao član Srpske narodne stranke od 1895. do 1901. godine. Zaslužnik osnivanja građanskog društva Plemenito tijelo Bokeljske mornarice 1859. godine. Među osnivačima Slavjanske čitaonice u rodnom gradu 1862. godine. Pisao prigodnice na hrvatskom i talijanskom jeziku koje je objavio u Slovincu, Narodnome listu, Katoličkoj Dalmaciji, Crnogorki, Zemljaku, Dubrovniku, Glasu Boke. Pjesme su bile uglavnom soneti, sadržajem prigodne, domoljubne, pomorske i nabožne. U Bokeljskoj mornarici nosio čin majora.